На основу члана 38 став 1 тачка 2 Закона о локалној самоуправи („Службени лист Црне Горе“, бр. 2/18, 34/19, 38/20, 50/22 и 84/22), члана 329 став 1 Закона о привредним друштвима („Службени лист Црне Горе“, бр. 65/20, 146/21 и 4/24) и члана 39 Статута општине Беране („Службени лист Црне Горе- Општински прописи“, бр. 42/18), Скупштина општине Беране је на сједници одржаној **19. јуна 2025**. године, донијела

**О Д Л У К У**

**о измјенама и допунама Одлуке о оснивању Друштва са ограниченом одговорношћу „Бенерго“ Беране**

**Члан 1**

У Одлуци о оснивању Друштва са ограниченом одговорношћу „Бенерго“ Беране („Службени лист Црне Горе- Општински прописи“, бр. 23/15), члан 9 мијења се и гласи:

Оснивач друштва:

* Даје сагласност на Статут Друштва;
* Даје сагласност на статутарне промјене Друштва;
* Именује и разрјешава чланове Одбора директора;
* Именује и резрјешава извршног директора;
* Даје сагласност на годишњи програм рада и финансијски план Друштва,
* Даје сагласност на годишњи извјештај о раду и финансијском пословању Друштва;
* Доноси одлуке о расподјели добити и начину покрића губитака;
* Одлучује о промјени основног капитала друштва;
* Даје сагласност на промјену дјелатности Друштва;
* Одлучује о промјени облика, реструктуирању друштва, добровољној ликвидацији.

**Члан 2**

Послије члана 9 додају се нови чланови: 9а, 9б, 9в, 9г и 9д, који гласе:

**Члан 9а**

Органи друштва су Одбор директора и извршни директор.

**Члан 9б**

Одбор директора је орган управљања Друштва.

Члан одбора директора врши своју функцију у интересу Друштва.

**Члан 9в**

Одбор директора броји 5 (пет) чланова од којих су 4 (четири) члана представници оснивача, а 1 (један) члан представник запослених у друштву.

Услови за избор и разлози за рјазрјешење члана Одбора директора утврђују се Статутом друштва.

Одбор директора доноси одлуке већином гласова укупног броја чланова Одбора.

**Члан 9г**

Чланови одбора директора именују се на период од 4 (четири) године, уз могућност поновног именовања.

**Члан 9д**

Одбор директора функцију управљања врши у складу са законом, одлуком и Статутом Друштва, а нарочито:

* доноси Статут и друга акта Друштва у складу са законом;
* утврђује пословну политику Друштва и доноси акта за њено извршење;
* усваја годишњи програм рада Друштва;
* усваја планове и програме из области за које је друштво основано;
* усваја годишњи финансијски исказ и извјештај о раду Друштва;
* спроводи поступак јавног оглашавања за именовање извршног директора;
* предлаже Оснивачу смањење и повећање основног капитала;
* предлаже Оснивачу расподјелу добити и покриће губитака;
* врши и друге послове утврђене законом, овом одлуком и статутом.

**Члан 3**

Члан 10 мијења се и гласи:

Извршни директор је орган управљања Друштва.

Извршног директора именује Оснивач након споведеног поступка јавног оглашавања.

Поступак јавног оглашавања за именовање извршног директора, спроводи Одбор директора.

**Члан 4**

Члан 11, мијења се и гласи:

Мандат извршног директора траје 4 (четири) године.

Услове и поступак именовања извршног директора утврђују се Статутом Друштва.

Функцију извршног директора исто лице може обављати највише два мандата.

**Члан 5**

Члан 12 мијења се и гласи:

Извршни директор:

* заступа и представља Душтво;
* организује и води послове друштва;
* одговара за законитост рада друштва;
* извршава одлуке Одбора директора;
* одговоран је за спровођење одлука и других аката Одбора директора и Оснивача;
* одлучује о другим питањима везаним за текући рад и пословање друштва у складу са овом одлуком, статутом и другим прописима;
* предлаже Одбору директора програме и планове у областима за које је Друштво основано;
* припрема предлог годишњег плана рада, финансијског плана и годишњег финансијског исказа Друштва;
* закључује у име Друштва уговоре са трећим лицима у складу са Законом, Одлуком о оснивању и Статутом Друштва;
* одговоран је за спровођење одлука и других аката које доноси Одбор директора;
* одлучује о другим питањима везаним за текући рад и пословање Друштва у складу са законом, статутом и другим прописима.

**Члан 6**

Послије члана 12 додају се чланови 12а, 12б и 12в који гласе:

**Члан 12а**

Извршни директор одговара за законистост, економичност и ефикасност рада Друштва, Одбору директора и оснивачу.

**Члан 12б**

Услови и начин разрјешења извршног директора утврђује се Статутом.

**Члан 12в**

Надзор над радом Друштва врши надлежни орган локалне управе.

**Члан 7**

Одлука ступа на снагу осмог дана од дана објављивања у „Службени лист Црне Горе- Општински пропси“.

**СКУПШТИНА ОПШТИНЕ БЕРАНЕ**

**Број: 02-016/25-290 ПРЕДСЈЕДНИЦА СКУПШТИНЕ**

**Беране, 20. јун 2025. године. Вида Ивановић**

**ОБРАЗЛОЖЕЊЕ**

Правни основ за доношење одлуке садржан је у члану 38 став 1 тачка 2 Закона о локалној самоуправи који прописује да скупштина доноси прописе и друге опште акте.

Такође чланом 329 став 1 Закона о привредним друштвима прописано је да акционарска друштва и друштва са ограниченом одговорношћу из члана 297 став 3 и 4 овог закона која су регистрована у ЦРПС до ступања на снагу овог закона, дужна су да ускладе организацију (статут, органе друштва и друге акте) са овим законом и изврше регистрацију промјена у року од девет мјесеци од дана ступања на снагу овог закона.